CELEX: 32012R0933
Language: el
Date: 2012-10-11 00:00:00
Title: Εκτελεστικός κανονισμός (ΕΕ) αριθ. 933/2012 της Επιτροπής, της 11ης Οκτωβρίου 2012 , για την 180ή τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

12.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 933/2012 ΤΗΣ ΕΠΙΤΡΟΠΉΣ
   της 11ης Οκτωβρίου 2012
   για την 180ή τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 5 Οκτωβρίου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει ένα φυσικό πρόσωπο από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων, αφού εξέτασε τις αιτήσεις διαγραφής από τον κατάλογο που υπέβαλε το εν λόγω πρόσωπο και τη λεπτομερή έκθεση του Διαμεσολαβητή ο οποίος θεσμοθετήθηκε με την απόφαση 1904(2009) του Συμβουλίου Ασφαλείας των Ηνωμένων Εθνών. Επιπλέον, στις 3 Οκτωβρίου 2012, η Επιτροπή Κυρώσεων αποφάσισε να τροποποιήσει μία καταχώριση του καταλόγου.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να επικαιροποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Οκτωβρίου 2012.
      
         
            Για την Επιτροπή, εξ ονόματος του Προέδρου,
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  (1)
               
               
                  Η ακόλουθη καταχώριση υπό τον τίτλο «Φυσικά πρόσωπα» διαγράφεται:
                  «Yasin Abdullah Ezzedine Qadi (άλλως α) Kadi, Shaykh Yassin Abdullah, β) Kahdi, Yasin, γ) Yasin Al-Qadi). Διεύθυνση: Farsi Center – West Tower 11th floor, Suite 1103, Wally Al-Ahd Street, Ruwais District, P.O. Box 214, Τζέντα 21411, Σαουδική Αραβία. Ημερομηνία γέννησης: 23.2.1955. Τόπος γέννησης: Κάιρο, Αίγυπτος. Υπηκοότητα: Σαουδική Αραβία. Αριθ. διαβατηρίου: α) B 751550, β) E 976177 (που εκδόθηκε στις 6.3.2004 και έληξε στις 11.1.2009). Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»
               
            
                  (2)
               
               
                  Η καταχώριση «Al-Qaida στην Αραβική Χερσόνησο» (γνωστή και ως α) AQAP, β) Al-Qaida της οργάνωσης Jihad στην Αραβική Χερσόνησο, γ) Tanzim Qa’idat al-Jihad fi Jazirat al-Arab, δ) οργάνωση Al-Qaida στην Αραβική Χερσόνησο, ε) Al-Qaida στη Νότια Αραβική Χερσόνησο, στ) Al-Qaida στην Υεμένη, ζ) AQY). Άλλες πληροφορίες: Τόπος: Υεμένη ή Σαουδική Αραβία. Δημιουργήθηκε τον Ιανουάριο του 2009. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 19.1.2010.»υπό τον τίτλο »Νομικά πρόσωπα, ομάδες και οντότητες» αντικαθίσταται από τα ακόλουθα:
                  «Αλ Κάιντα στην Αραβική Χερσόνησο» (άλλως α) AQAP, β) Αλ Κάιντα της οργάνωσης Jihad στην Αραβική Χερσόνησο, γ) Tanzim Qa’idat al-Jihad fi Jazirat al-Arab, δ) οργάνωση Αλ Κάιντα στην Αραβική Χερσόνησο, ε) Αλ Κάιντα στη Νότια Αραβική Χερσόνησο, στ) Ansar al-Shari’a, ζ) AAS, η) Αλ Κάιντα στην Υεμένη, θ) AQY). Άλλες πληροφορίες: Τόπος: Υεμένη ή Σαουδική Αραβία. Η Ansar al-Shari’a δημιουργήθηκε στις αρχές του 2011 από την AQAP. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 19.1.2010.»